**Srednja škola Josipa Kozarca**

**Trg dr. Franje Tuđmana 4**

**31511 Đurđenovac**

Đurđenovac, 4.10.2021

**ZAPISNIK**

s 3. sjednice Nastavničkog vijeća u školskoj godini 2021./2022. održane u ponedjeljak, 4. listopada 2021.g. s početkom u 13 sati u prostorijama Srednje škole Josipa Kozarca. Sjednici je nazočno: 12 nastavnika, pedagoginja Lucija Puhanić, ravnatelj Dražen Turza

**DNEVNI RED**

1. Usvajanje Godišnjeg plana i programa rada škole i Školskoga kurikuluma za šk. godinu 2021./2022.
2. Razno

Ad 1) Ravnatelj Dražen Turza otvara sjednicu Nastavničkoga vijeća te je jednoglasno prihvaćen dnevni red. Prijedlog Godišnjega plana i programa i Školskoga kurikuluma za školsku godinu 2021./2022. se daje nastavnicima na usvajanje te je jednoglasno usvojen, a prethodno i objavljen na kanalu Zbornica u Teamsima.

Ad 2)

Pedagoginja Lucija Puhanić podsjeća razrednike na obavijesti o stipendijama za učenike, a čiji su natječaji objavljeni na web stranici škole.

Profesor Damir Vanek podnosi izvješće o učenicima i položenim ispitima zaštite na radu. Svi su učenici položili zaštitu na radu i mogu pohađati praksu.

Pedagoginja napominje način upisivanja izostanaka i bilješki te moli nastavnike da ne upisuju izostanke učenicima ako su učenici nazočni na satu.

Profesorica Marija Wolf Drozdek iznosi problem prijevoza vezan uz učenika 1. PS razreda te ističe ravnatelju potrebu slanja službenoga dopisa prijevoznicima i postizanju dogovora s njima, a koji prethodno nije odrađen te moli da se o tome obavijeste svi razrednici.

Profesorica Marija Wolf Drozdek ističe problem neorganizacije stručne zamjene za nastavnike koji su na bolovanju, a koje satničarka Vesna Turković treba organizirati za svakoga djelatnika.

Profesorica Sanja Medenica moli obavijest o upućenom zahtjevu za skraćivanjem sata za 5 minuta. Zahtjev za sada nije odobren.

Profesorica hrvatskoga jezika, Vanesa Topalović najavljuje izložbu Glagoljicom po svijetu u sklopu Etwinning projekta 101 lice glagoljice, a koju je dogovorila u koordinaciji s 13 profesora hrvatskoga jezika koji sudjeluju u projektu. Izložba će biti postavljena u prostoru Srednje škole Josipa Kozarca te uz izložbu organizirane glagoljaške aktivnosti.

Profesorica Vanesa Topalović postavlja upit o načinu objave zapisnika. U dogovoru s pedagoginjom, zaključeno je kako će zapisnici biti objavljeni u kanalu Zbornici na Teamsima, a potpisani zapisnik objavljen i na web stranici škole.

Profesorica Sanja Medenica postavlja upit vezan uz nestanak velikoga školskoga panoa. Ravnatelj će naknadno obavijestiti nastavnike što se dogodilo s panoom.

Profesor Stjepan Ostroški prijavljuje nestanak ključa od spremišta.

Sjednica Nastavničkog vijeća je završila u 13.30 .

ZAPISNIČAR: RAVNATELJ:

Vanesa Topalović, prof. Dražen Turza, prof.